
ΤΕΥΧΟΣ ΔΕΥΤΕΡΟ 


Αρ 


. Φύλλου 4867 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Επιβολή πολλαπλού τέλους εις βάρος του (ΤΙΙΝΑϋ 
ΡΟΘΕ του <3]οη, για λαθρεμπορική τελωνειακή 
παράβαση καπνικών. 

2 

Καταλογισμός πολλαπλού τέλους για λαθρεμπορι¬ 
κή τελωνειακή παράβαση στους: 1). ΜΙΚΟΙΙ-ΑΚΙ 
(έπων) ΒΑίΤΙΑΜ (ον) του ΑΜϋΙ και 2). Θ. 5Τ. του ΚΒ. 

3 

Λειτουργία της Μονοτμηματικής Σχολής Καλών 
Τεχνών του Πανεπιστημίου Πελοποννήσου, σύμ¬ 
φωνα με το άρθρο 18 παρ. 2 του ν. 4485/2017 
(ΦΕΚ114/04.08.2017/τ.Α’). 

4 

Τομέας ευθύνης και επιμέρους αρμοδιότητες των 
αντιπρυτανέων του Τεχνολογικού Εκπαιδευτικού 
Ιδρύματος (Τ.Ε.Ι.) Θεσσαλίας. 

5 

Έγκριση Υπερωριακής Απασχόλησης των Μονί¬ 
μων Υπαλλήλων του Μετοχικού Ταμείου Στρατού 
για την Αντιμετώπιση Αναγκών 2018. 

6 

Καθιέρωση υπερωριακής εργασίας με αμοιβή, 
κατά τις νυχτερινές ώρες προς συμπλήρωση της 
υποχρεωτικής εβδομαδιαίας εργασίας, για μια 
υπάλληλο ειδικότητας ΥΕ Φυλάκων - Νυχτοφυ¬ 
λάκων του Ναυτικού Απομαχικού Ταμείου (Ν.Α.Τ.) 
για το έτος 2018. 

7 

Καθιέρωση υπερωριακής εργασίας με αμοιβή, 
μονίμων και ΙΔΑΧ υπαλλήλων του Ναυτικού Απο¬ 
μαχικού Ταμείου (Ν.Α.Τ.) για το έτος 2018. 


ΔΙΟΡΘΩΣΕΙΣ ΣΦΑΛΜΑΤΩΝ 

8 

Διόρθωση σφάλματος στην 1214/22.12.2017 
απόφαση του Διοικητή της Ανεξάρτητης Αρχής 
Δημοσίων Εσόδων, που δημοσιεύθηκε στο ΦΕΚ 
4618/τ.Β'/28.12.2017 (θέμα 2ο). 

9 

Διόρθωση σφαλμάτων στην αριθμ. Φ.34170/ 
2016/0026453/22-11-2017 απόφαση του Συντο¬ 
νιστή Αποκεντρωμένης Διοίκησης Αττικής, που 
δημοσιεύθηκε στο ΦΕΚ 4531 /τ.Β /21.12.2017. 


ΑΠΟΦΑΣΕΙΣ 

( 1 ) 

Επιβολή πολλαπλού τέλους εις βάρος του (ΣΙΙΝΑϋ 
ΟΟϋΕ του Ο]οπ, για λαθρεμπορική τελωνειακή 
παράβαση καπνικών. 

Με την 144/15.12.2017 (ΜΗΝ: 170ΚΥΚ37020000147-4) 
Καταλογιστική Πράξη του Προϊσταμένου του Τελωνείου 
Βόλου επιβάλλεται εις βάρος του (ΤΙΙΝΑϋ ϋΟΘΕ του Θ]οη, 
αλβανικής υπηκοότητας με ΑΦΜ 049689701/ΔΟΥ Λαμί¬ 
ας κατόχου του υπ' αριθμ. 0529957 Διαβατηρίου έκδοσης 
Αλβανικών Αρχών, αγνώστου διαμονής, πολλαπλό τέλος 
ύψους 1.500,00€ πλέον των τελών χαρ/μου και ΟΓΑ 36,00€, 
συνολικού ύψους 1.536,00€, για λαθρεμπορική τελωνειακή 
παράβαση καπνικών που προβλέπεται από τις συνδυα¬ 
σμένες διατάξεις των άρθρων 26,53,54 παρ. 1,56 παρ. 1, 
2,94,95 παρ. 1,96,101,106,107,109 παρ. 1 -5,111,119Α 
παρ. 2,142 παρ. 2,4,155 παρ. παρ. 1 β' και 2ζ' και επόμενα 
του ν. 2960/2001 «περί Εθνικού Τελωνειακού Κώδικα» και 
τιμωρείται σύμφωνα με τα άρθρα 150 και 157 του ιδίου 
ως άνω νόμου, διότι ο ανωτέρω την 05η.04.2017 και σε 
διενεργηθέντα έλεγχο των οργάνων της Β' Ο.Π.Κ.Ε. της Δι¬ 
εύθυνσης Αστυνομίας Ευρυτανίας στην περιοχή Αγράφων 
κατελήφθη να κατέχει μία (1) νάιλον συσκευασία περιέχου- 
σα αδασμολόγητο καπνό συνολικού βάρους 143 γραμμα¬ 
ρίων, η οποία συσκευασία δεν έφερε την ενδεικτική ταινία 
φόρου κατανάλωσης και ήταν εν γνώσει του (ΙΙΙΝΑϋ ότι 
ήταν λαθραία, ότι δεν είχαν τηρηθεί για αυτή οι νόμιμες 
διατυπώσεις και δεν είχαν καταβληθεί οι αναλογούσες 
δασμοφορολογικές επιβαρύνσεις τις οποίες απώλεσε το 
Ελληνικό Δημόσιο και ανέρχονται στο ποσό των 29,84€. 

Ο κατά του οποίου η παρούσα έχει δικαίωμα προσφυγής 
ενώπιον του Διοικητικού Π ρωτοδικείου Βόλου εντός τριά¬ 
ντα (30) ημερών από την κατά νόμο δημοσίευση της πα¬ 
ρούσας πράξης στην Εφημερίδα της Κυβέρνησης η οποία 
είναι άμεσα εκτελεστή (άρθρο 152 παρ. 7 του ν. 2960/2001). 

Ο Προϊστάμενος του Τελωνείου 
ΔΗΜΗΤΡΙΟΣ ΔΕΜΙΡΗΣ 

( 2 ) 

Καταλογισμός πολλαπλού τέλους για λα¬ 
θρεμπορική τελωνειακή παράβαση στους: 
1). ΜΙΚΙΟΙΙΑΚΙ (έπων) ΒΑΙΠΑΜ (ον) του ΑΜΘΙ 
και 2). Θ. 5Τ. του ΚΚ. 

Δυνάμει της αριθμ. 237/2016/27-9-2017 καταλογι- 
στικής πράξης της Προϊστάμενης του Τελωνείου Λά¬ 
ρισας, που εκδόθηκε στις 27-9-2017, σύμφωνα με τις 
διατάξεις των άρθρων 142παρ.2 και 155 του ν.2960/01 
«Περί Εθνικού Τελωνειακού Κώδικα» και δημοσιεύεται 
σύμφωνα με το άρθρο 152 παρ. 5 του ίδιου νόμου, για 
διαπραχθείσα τελωνειακή παράβαση - λαθρεμπορία, 
χαρακτηρίστηκαν ως υπαίτιοι λαθρεμπορίας οι κάτωθι: 

1. ΜΙΚΟΕΕΑΒΙ (επών) ΒΑΡϋΑΜ (ον) του ΑΜΘΙ και 
της ΓΙΘΙΒΙΕ, αγνώστου διαμονής (σχετ. το με αρ. πρωτ. 
1507/17/2298127/2017 έγγραφο Αρχηγείου ΕΛ.ΑΣ.), που 
γεννήθηκε στις 4-5-1963 στην Αλβανία, με αριθ. Διαβα¬ 
τηρίου αλβανικών αρχών ΒΑ2971389 που εκδόθηκε στις 
13-10-2016 από τις αλβανικές αρχές. 

2. Ό. 5Τ. του ΚΗ. 

Σε βάρος των ανωτέρω επιβλήθηκε, ιδιαίτερα και αλ¬ 
ληλέγγυα στον καθένα, πολλαπλό τέλος λαθρεμπορί¬ 
ας ανερχόμενο συνολικά σε χίλια πεντακόσια τριάντα 
έξι ευρώ (1.536,00), σύμφωνα με το άρθρο 150 του ν. 
2960/2001, πλέον τελών χαρτοσήμου (ΤΧ 2%) και ΟΓΑ 
(0,4 %), επιμερισθέν κατά 50% στον ΜΙΙΈΟΕΕΑΒΙ (επών) 
ΒΑΡΕΙΑΜ (ον) του ΑΜΘΙ και της ΓΙΘΙΒΙΕ, ήτοι κατά ποσό 
επτακοσίων πενήντα ευρώ (750,00), πλέον ΤΧ (2%) και 
ΟΓΑ (0,4%) και κατά 50% στον ϋ. 5Τ. του ΚΒ, ήτοι κατά 
ποσό επτακοσίων πενήντα ευρώ (750,00), πλέονΤΧ (2%) 
και ΟΓΑ (0,4%). 

Κατά της ανωτέρω πράξης, επιτρέπεται προσφυγή 
ενώπιον του αρμόδιου Διοικητικού Πρωτοδικείου Λά¬ 
ρισας εντός 30 ημερών από τη δημοσίευση στην Εφη¬ 
μερίδα της Κυβερνήσεως. 

Η Προϊσταμένη 
ΕΛΕΝΗ ΜΠΑΡΔΑ 


Αριθμ. 8595 _ (3) 

Λειτουργία της Μονοτμηματικής Σχολής Καλών 
Τεχνών του Πανεπιστημίου Πελοποννήσου, σύμ¬ 
φωνα με το άρθρο 18 παρ. 2 του ν. 4485/2017 
(ΦΕΚ 114/04.08.2017/τ.Α). 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
Έχοντας υπόψη: 

1. Το άρθρο 18 παρ. 2 του ν. 4485/2017 (ΦΕΚ 114/ 
04.08.2017 τ,Α'). 

2. Το π.δ. 118/2003 «Ίδρυση Σχολών καιΤμημάτων στο 
Πανεπιστήμιο Πελοποννήσου» (ΦΕΚ 102/05.05.2003, 
τ.Α'). 


3. Το γεγονός ότι από την παρούσα δεν προκαλείται 
δαπάνη στον κρατικό προϋπολογισμό, αποφασίζει: 

Άρθρο μόνο: 

Στη Μονοτμηματική Σχολή του Πανεπιστημίου Πελο¬ 
ποννήσου ισχύουν τα εξής: 

1 .Τα πέντε μέλη της Κοσμητείας που έχουν την ιδιότη¬ 
τα του μέλους ΔΕΠ εκλέγονται από τη Γενική Συνέλευση 
της Σχολής, για τριετή θητεία, μετά από σχετική προκή¬ 
ρυξη των εκλογών από τον Κοσμήτορα. Η προκήρυξη 
εκδίδεται τουλάχιστον 15 ημέρες πριν από την ημέρα 
των εκλογών. Οι υποψηφιότητες υποβάλλονται εντός 
πενθήμερης προθεσμίας από την προκήρυξη των εκλο¬ 
γών, οι δε υποψήφιοι ανακηρύσσονται με απόφαση του 
Κοσμήτορα, η οποία εκδίδεται την επόμενη εργάσιμη 
η μέρα από τη λήξη της προθεσμίας υποβολής των υπο¬ 
ψηφιοτήτων. 

2. Κατά την εκλογική συνεδρίαση της Γενικής Συνέ¬ 
λευσης οι υποψήφιοι τοποθετούνται με συντομία επί 
των ζητημάτων της Σχολής και απαντούν σε ερωτή¬ 
ματα των μελών της Γενικής Συνέλευσης. Οι εκλογές 
διεξάγονται από τριμελή εφορευτική επιτροπή στην 
οποία συμμετέχουν καθηγητές ή λέκτορες που προ- 
τείνονται από τον Κοσμήτορα και εκλέγονται με φα¬ 
νερή ψηφοφορία από τη Γενική Συνέλευση. Κατά τη 
ψηφοφορία για την ανάδειξη των πέντε αυτών μελών 
της Κοσμητείας κάθε μέλος της Γενικής Συνέλευσης δια¬ 
θέτει 5 ψήφους. Η ψηφοφορία είναι μυστική και μπορεί 
να διεξαχθεί και ηλεκτρονικά κατόπιν αιτιολογημένης 
απόφασης του Κοσμήτορα. Εκλέγονται οι υποψήφιοι 
που θα συγκεντρώσουν τις περισσότερες ψήφους. Δι- 
απιστωτική πράξη για τους εκλεγέντες εκδίδει αμελλητί 
ο Κοσμήτορας. 

3. Ο Κοσμήτορας της Μονοτμηματικής Σχολής σε πε¬ 
ρίπτωση κωλύματος ή απουσίας του αναπληρώνεται 
σε όλα τα καθήκοντα του, και αυτά του Προέδρου Τμή¬ 
ματος, από το αρχαιότερο στην ανώτερη -μεταξύ των 
εκλεγομένων - βαθμίδα εκλεγόμενο κατά τα ανωτέρω 
μέλος ΔΕΠ. 

4. Οι δύο εκπρόσωποι των φοιτητών, έναν (1) για 
την κατηγορία των προπτυχιακών και έναν (1) συνο¬ 
λικά για τις κατηγορίες των μεταπτυχιακών φοιτητών 
και των υποψήφιων διδακτόρων (για ετήσια θητεία) 
καθώς και οι τρεις (3) εκπρόσωποι, έναν (1) ανά κα¬ 
τηγορία από τα μέλη Ε.Ε.Π., Ε.ΔΙ.Π., και Ε.Τ.Ε.Π. της 
Σχολής (για διετή θητεία), εκλέγονται σύμφωνα με τα 
οριζόμενα στις περιπτώσεις γ' και δ' της παραγράφου 
1 του ανωτέρω νόμου. 

5. Η Γενική Συνέλευση της Σχολής όταν ασκεί αρμοδιό¬ 
τητες που η κείμενη νομοθεσία απονέμει στη Συνέλευση 
του Τμήματος συγκροτείται και συνεδριάζει με τη σύν¬ 
θεση του άρθρου 21 παρ. 1 ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Δεκεμβρίου 2017 
Ο Πρύτανης 
ΑΘΑΝΑΣΙΟΣ ΚΑΤΣΗΣ 







Τεύχος Β' 4867/29.12.2017 

Αριθμ. 7582 _ (4) 

Τομέας ευθύνης και επιμέρους αρμοδιότητες των 
αντιπρυτανέων του Τεχνολογικού Εκπαιδευτικού 
Ιδρύματος (Τ.Ε.Ι.) Θεσσαλίας. 

Ο ΠΡΥΤΑΝΗΣΤΟΥΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΙΑΣ 

Λαμβάνοντας υπόψη: 

1 .Το άρθρο 1 «Διάρθρωση της ανώτατης εκπαίδευσης 

- Νομική μορφή των Α.Ε.Ι.» του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις» (ΦΕΚ 114Α /2017) και 
το π.δ. 83/2013 «Μετονομασία του Τεχνολογικού Εκπαι¬ 
δευτικού Ιδρύματος Λάρισας σεΤεχνολογικού Εκπαιδευ¬ 
τικού Ιδρύματος Θεσσαλίας - Μετονομασία Σχολής και 
Τμημάτων-ΣυγχώνευσηΤμημάτων- Κατάργηση Παραρ¬ 
τημάτων και Τμημάτων - Συγκρότηση Σχολών του Τε¬ 
χνολογικού Εκπαιδευτικού Ιδρύματος Θεσσαλίας» (ΦΕΚ 
123Α72013), όπως τροποποιήθηκε και συμπληρώθηκε 
με το π.δ. 127/2013 (ΦΕΚ190Α72013). 

2. Το άρθρο 12 «Όργανα του Ιδρύματος», το στοιχ. γ της 
παρ. 1 και το στοιχ. η της παρ. 15 του άρθρου 15 «Πρύτανης 

- Αντιπρυτάνεις», καθώς και το άρθρο 53 «Επιτροπή Ερευ¬ 
νών και Διαχείρισης του Ε.Λ.Κ.Ε.» του ν. 4485/2017 «Οργά¬ 
νωση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» (ΦΕΚ 114Α72017). 

3. Τις διατάξειςτων άρθρων 2,3 και 4 του ν. 3861/2010 
(ΦΕΚ 112Α’) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις», όπως τρο¬ 
ποποιήθηκε με το άρθρο 23 του ν. 4210/2013 (ΦΕΚ 254Α) 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες διατάξεις». 

4. Την υπ’ αριθμ. 144363/Ζ1 /I -9-2017 εγκύκλιο του 
Υπουργού Παιδείας Έρευνας και Θρησκευμάτων με θέμα 
«Ζητήματα οργάνων διοίκησης των Α.Ε.Ι. μετά τη δημο¬ 
σίευση του ν. 4485/2017 (ΑΊ 14)». 

5. Την αριθμ. 201651/Ζ1/21-11-2017 Διαπιστωτική 
πράξη του Υπουργού Παιδείας, Έρευνας και Θρησκευ¬ 
μάτων σχετικά με την εκλογή του Πρύτανη και των τεσ¬ 
σάρων (4) ΑντιπρυτάνεωντουΤεχνολογικού Εκπαιδευτι¬ 
κού Ιδρύματος Θεσσαλίας, με θητεία από 1 -12-2017 έως 
30-11 -2021 (ΦΕΚ 627/ΥΟΔΔ/28-11 -2017). 

6. Το υπ' αριθμ. 1/27-12-2017 πρακτικό της Συγκλήτου 
του Τεχνολογικού Εκπαιδευτικού Ιδρύματος Θεσσαλίας 
σύμφωνα με το οποίο στο 1 0 θέμα αυτού, εγκρίθηκε από 
τη Σύγκλητο ο τομέας ευθύνης και οι επιμέρους αρμοδι- 
ότητεςτων τεσσάρων (4) Αντιπρυτάνεων τουΤεχνολογι- 
κού Εκπαιδευτικού Ιδρύματος Θεσσαλίας. 

7. Το γεγονός ότι από την εφαρμογή της παρούσης από¬ 
φασης δεν προκαλείται επιπλέον δαπάνη σε βάρος του 
τακτικού προϋπολογισμού του ιδρύματος, αποφασίζουμε: 

Α. Καθορίζουμε τη σειρά αναπλήρωσης του Πρύτανη 
του Τεχνολογικού Εκπαιδευτικού Ιδρύματος Θεσσαλίας 
από τους Αντιπρυτάνεις, σε περίπτωση που ο Πρύτανης 
απουσιάζει ή κωλύεται προσωρινά να ασκήσει τα καθή¬ 
κοντα ως εξής: 


1. Παναγιώτης Πλαγεράς, Καθηγητής πρώτης βαθμίδας. 

2. Στέφανος Ζαούτσος, Καθηγητής πρώτης βαθμίδας. 

3. Μιχαήλ Βραχνάκης, Καθηγητής πρώτης βαθμίδας. 

4. Λάμπρος Σδρόλιας, Καθηγητής πρώτης βαθμίδας. 

Β. Καθορίζουμε - μετά και από έγκριση της Συγκλήτου 

του Τεχνολογικού Εκπαιδευτικού Ιδρύματος Θεσσαλίας 
καταγραφείσα στο υπ'αριθμ. 1/27-12-2017 πρακτικό 
αυτής - τον Τομέα ευθύνης καθενός από τους τέσσερις 
(4) Αντιπρυτάνεις του Τεχνολογικού Εκπαιδευτικού Ιδρύ¬ 
ματος Θεσσαλίας, καθώς και τις επιμέρους αρμοδιότητες 
αυτών, ως ακολούθως: 

I) Αναθέτουμε στον Αντιπρύτανη Διοικητικών Υπο¬ 
θέσεων, ΣΤΕΦΑΝΟ ΖΑΟΥΤΣΟ, ο οποίος θα προΐσταται 
του διοικητικού προσωπικού του Ιδρύματος, τις κάτωθι 
αρμοδιότητες: 

- Να καταρτίζει το πρόγραμμα δημοσίων επενδύσεων 
του Ιδρύματος στα πλαίσια του ετήσιου προϋπολογι¬ 
σμού, σε συνεργασία με τον Αντιπρύτανη Οικονομικών, 
Προγραμματισμού και Ανάπτυξης. 

- Να παρακολουθεί σε συνεργασία με τον Πρύτανη 
την εύρυθμη λειτουργία του Παιδικού Σταθμού του 
Ιδρύματος. 

- Να εισηγείται στον Πρύτανη, Πρυτανικό Συμβούλιο: 

α) όλα τα διοικητικά θέματα. 

β) τα θέματα που αφορούν στην εν γένει υπηρεσιακή 
κατάσταση όλων των κατηγοριών του προσωπικού του 
Ιδρύματος. 

γ) τα θέματα που αφορούν στις αρμοδιότητες της Δι¬ 
εύθυνσης Πληροφορικής και Τεχνικών Υπηρεσιών. 

δ) το πρόγραμμα δημοσίων επενδύσεων του Ιδρύμα¬ 
τος στα πλαίσια του ετήσιου προϋπολογισμού. 

ε) τα θέματα που αφορούν στη λειτουργία και στελέ- 
χωση του παιδικού σταθμού. 

στ) τον σχεδίασμά της φύλαξης, ασφάλειας, πυρασφά¬ 
λειας και καθαριότητας των χώρων του Ιδρύματος. 

II) Αναθέτουμε στον Αντιπρύτανη Ακαδημαϊκών Υπο¬ 
θέσεων και Φοιτητικής Μέριμνας, ΜΙΧΑΗΛ ΒΡΑΧΝΑΚΗ, 
τις κάτωθι αρμοδιότητες: 

- Να συνεπικουρεί τον Πρύτανη στη διαδικασία του 
ελέγχου νομιμότητας για την κρίση εκλεκτορικών για 
εκλογή, εξέλιξη, μονιμοποίηση κ.λπ. των μελών Δ.Ε.Π. 
και των μελών Ε.Τ.Ε.Π. και Ε.ΔΙ.Π. 

- Να εισηγείται στον Πρύτανη, Πρυτανικό Συμβούλιο: 

α) όλα τα ακαδημαϊκά θέματα και τα θέματα φοιτητι¬ 
κής μέριμνας. 

β) τα θέματα που αφορούν στις ακαδημαϊκές μονάδες 
του Ιδρύματος, στο ακαδημαϊκό προσωπικό και εν γένει 
στην εκπαιδευτική δραστηριότητα των Τμημάτων και 
των Σχολών. 

γ) τα θέματα προπτυχιακών, μεταπτυχιακών σπουδών 
και τα θέματα που αφορούν στους φοιτητές του Ιδρύ¬ 
ματος. 

δ) τα θέματα που αφορούν στην κατάρτιση και την 
επικαιροποίηση των μητρώων εσωτερικών και εξωτερι¬ 
κών εκλεκτόρων, ύστερα από εισήγηση των Κοσμητειών. 

III) Αναθέτουμε στον Αντιπρύτανη Οικονομικών, Προ¬ 
γραμματισμού και Ανάπτυξης, ΛΑΜΠΡΟ ΣΔΡΟΛΙΑ, τις 
κάτωθι αρμοδιότητες: 

- Να συνεργάζεται με τον Αντιπρύτανη Διοικητικών 
Υποθέσεων για την κατάρτιση του ετήσιου προγράμ¬ 
ματος Δημοσίων Επενδύσεων στα πλαίσια του ετήσιου 
προϋπολογισμού. 

- Να εισηγείται στον Πρύτανη, Πρυτανικό Συμβούλιο: 

α) άλατα οικονομικά θέματα. 

β) τον ετήσιο τακτικό οικονομικό προϋπολογισμό του 
Ιδρύματος. 

γ) τις τροποποιήσεις-αναμορφώσεις του ετήσιου τα¬ 
κτικού προϋπολογισμού του Ιδρύματος. 

δ) τον τελικό οικονομικό απολογισμό του Ιδρύματος. 

IV) Αναθέτουμε στον Αντιπρύτανη Έρευνας και Δια 
Βίου Εκπαίδευσης και Πρόεδρο της Επιτροπής Ερευνών 
και Διαχείρισης του ΕΛΚΕ, ΠΑΝΑΓΙΩΤΗ ΠΛΑΓΕΡΑ, τις κά¬ 
τωθι αρμοδιότητες με δικαίωμα υπογραφής: 

- Να εκπροσωπεί δικαστικώς και εξωδίκωςτον Ε.Λ.Κ.Ε. 

- Να υπογράφει όλα τα αναγκαία έγγραφα για την υπο¬ 
βολή προτάσεων, προσφορών και αιτημάτων χρηματο¬ 
δότησης για ερευνητικά και λοιπά έργα. 

- Να υπογράφει τις συμβάσεις με τους φορείς χρημα¬ 
τοδότησης και τα φυσικά ή νομικά πρόσωπα στο πλαίσιο 
των έργων και προγραμμάτων που υλοποιεί ο Ε.Λ.Κ.Ε. 

- Να υπογράφει τα έγγραφα που είναι απαραίτητα για 
την εκτέλεση των αποφάσεων της Επιτροπής. 

- Να αναλαμβάνει υποχρεώσεις σε βάρος των πιστώ¬ 
σεων του προϋπολογισμού του Ε.Λ.Κ.Ε. και να υπογράφει 
τις αποφάσεις ανάληψης υποχρέωσης. 

- την Προεδρία του Κέντρου Επιμόρφωσης και Δια Βίου 
Μάθησης (Κ.Ε.ΔΙ.ΒΙ.Μ.) με αρμοδιότητες: 

α) Να συγκαλεί το Συμβούλιο του Κέντρου, να καταρ¬ 
τίζει την ημερήσια διάταξη, να ορίζει ως εισηγητή των 
θεμάτων μέλος του Συμβουλίου, να προεδρεύει των ερ¬ 
γασιών του και να εισηγείται τα θέματα για τα οποία δεν 
έχει οριστεί ως εισηγητής άλλο μέλος του Συμβουλίου. 

β) Να επιβλέπει την εφαρμογή της πολιτικής του Κέ¬ 
ντρου και την τήρηση του Κανονισμού του. 

γ) Να μεριμνά για την εφαρμογή των αποφάσεων του 
Συμβουλίου. 

δ) Να προΐσταται των υπηρεσιών του Κέντρου και να 
υπογράφει τις συμβάσεις προσωπικού, τις συμβάσεις 
προμηθειών και υπηρεσιών που συνάπτει το Κέντρο για 
τις γενικές του ανάγκες. 

ε) Να υπογράφει τις εντολές πληρωμής για τις γενικές 
δαπάνεςτου Κέντρου σύμφωνα με όσα ορίζει η νομοθεσία. 

στ) Να ορίζει, όπου απαιτείται, ύστερα από γνώμη 
του Συμβουλίου του Κέντρου, τις επιτροπές επιλογής 
εκπαιδευομένων. 

ζ) Να συγκροτεί επιτροπές για τη μελέτη ή τη διεκπε¬ 
ραίωση συγκεκριμένων θεμάτων που εμπίπτουν στις 
αρμοδιότητες του. 

η) Να εισηγείται στη Σύγκλητο, ύστερα από γνώμη του 
Συμβουλίου, την επιλογή του Διευθυντή Επιμόρφωσης 
και Δια Βίου Μάθησης. 

θ) Να υπογράφει τα απονεμόμενα από το Κέντρο πι¬ 
στοποιητικά μη τυπικής εκπαίδευσης, σύμφωνα με την 
έννοια της περίπτωσης 4 του άρθρου 2 του ν. 3879/2010 
(Α 163). 

ι) Να συντάσσει ετήσια έκθεση απολογισμού του έρ¬ 
γου του Κέντρου, η οποία εγκρίνεται από τη Σύγκλητο 


και κοινοποιείται στον Υπουργό Παιδείας, Έρευνας και 
Θρησκευμάτων μετά την έγκριση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 29 Δεκεμβρίου 2017 
Ο Πρύτανης 
ΞΕΝΟΦΩΝ ΣΠΗΛΙΩΤΗΣ 


Αριθμ. 22832 _ (5) 

Έγκριση Υπερωριακής Απασχόλησης των Μονί¬ 
μων Υπαλλήλων του Μετοχικού Ταμείου Στρατού 
για την Αντιμετώπιση Αναγκών 2018. 

Ο ΠΡΟΕΔΡΟΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΜΕΤΟΧΙΚΟΥ ΤΑΜΕΙΟΥ ΣΤΡΑΤΟΥ 

Έχοντας υπόψη: 

α. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ ΑΊ 76). 

β. Το άρθρο 25 του ν. 2292/1995 «Οργάνωση και λει¬ 
τουργία του Υπουργείου Εθνική Άμυνας διοίκηση και 
έλεγχος των Ενόπλων Δυνάμεων και άλλες διατάξεις» 
(ΦΕΚΑ35). 

γ.Την ανάγκη υπερωριακής απασχόλησης προσωπικού 
για την κάλυψη έκτακτων αναγκών (η πληρωμή ΒΟΕΑ στα 
τέκνα μετοχομερισματούχων ώστε να μη δημιουργούνται 
ληξιπρόθεσμες οφειλέςτουΤαμείου, απαιτεί ιδιαίτερη προ¬ 
σπάθεια εκτός ωραρίου, εκκαθάριση του ηλεκτρονικού αρ¬ 
χείου για όσους μετόχους έχουν διπλοεγγραφή. Παράλληλα 
απαιτείται και καταχώρηση των στοιχείων των μετόχων 
στο πληροφοριακό σύστημα της υπηρεσίας για όσους δι¬ 
αθέτουν μόνο φυσικό φάκελο, οργάνωση - διευθέτηση εξ 
υπαρχής του αρχείου μερισματούχων του Μετοχικού Τα¬ 
μείου Στρατού, λογιστική καταγραφή και παρακολούθηση 
των απαιτήσεων τουΤαμείου από κακώςληφθέν μέρισμα 
με χωριστό λογαριασμό για κάθε υπόχρεο. Η διαδικασία 
αυτή εφαρμόζεται το τελευταίο διάστημα είναι ογκώδης 
και απαιτεί χρόνο και προσοχή τα οποία δεν είναι εφικτά 
κατά τη διάρκεια του κανονικού ωραρίου εργασίας, αντι¬ 
μετώπιση όλων των θεμάτων που αφορούν στα ακίνητα 
ιδιοκτησίαςτουΤαμείουόπωςσύνταξη διακηρύξεων, συμ¬ 
βάσεων, συντήρηση,των κτιρίων, παράσταση στα δικαστή¬ 
ρια, παρακολούθηση της είσπραξης των μισθωμάτων, σχε- 
διασμός και σύνταξη προγραμμάτων και ειδικών μελετών, 
παρακολούθηση της ισχύουσας Νομοθεσίας που αφορά 
άμεσα ή έμμεσα το Μετοχικό Ταμείο Στρατού και μελέτη 
των τροποποιήσεων και βελτιώσεων της (κωδικοποίηση), 
πραγματοποίηση εργασιών από Δνση Πληροφορικής, 
που υλοποιούνται όταν το προσωπικό δεν εργάζεται στην 
εφαρμογή (π.χ. ενημέρωση δεδομένων με αρχείο). 

δ.Το υπ' αριθμ. 27/13/21-12-2017 Πρακτικό Διοικητι¬ 
κού Συμβουλίου του Μετοχικού Ταμείου Στρατού (ΔΣ/ 
ΜΤΣ). 

ε.Το γεγονός ότι η σχετική δαπάνη, ποσού 30.506,00€ 
θα βαρύνει τις πιστώσεις που έχουν αναγραφεί στον ΚΑΕ 
0261 του Π/Υ, οικονομικού έτους 2018 του Μετοχικού 
Ταμείου Στρατού, αποφασίζουμε: 

Ι.Την έγκριση της υπερωριακής απασχόλησης, πέρα 
από το κανονικό ωράριο 27 μονίμων πολιτικών υπαλλή¬ 
λων του Μετοχικού Ταμείου Στρατού (ΜΤΣ) καθώς και 1 
μονίμου πολιτικού υπαλλήλου του ΥΠΕΘΑ/ΓΕΣ, ο οποίος 
είναι αποσπασμένος στο εν λόγω Ταμείο, που κρίνεται 
απαραίτητη για την αντιμετώπιση πραγματικών εποχι¬ 
ακών εκτάκτων ή επειγουσών υπηρεσιακών αναγκών 
2018 όπως παρακάτω: 

α. Κλάδος ΠΕ 

Τρεις χιλιάδες εκατόν είκοσι (3.120) απογευματινές 
ώρες για 14 υπαλλήλους. 

β. ΚλάδοςΤΕ 

Διακόσες σαράντα (240) απογευματινές ώρες για 1 
υπάλληλο. 

γ. Κλάδος ΔΕ 

Δύο χιλιάδες διακόσια ογδόντα (2.280) απογευματινές 
ώρες για 11 υπαλλήλους. 

δ. Κλάδος ΥΕ 

Διακόσιες σαράντα (240) απογευματινές ώρες για 1 
υπάλληλο. 

ε. Κλάδος ΔΕ (αποσπασμένος υπάλληλος) 

Διακόσιες σαράντα (240) απογευματινές ώρες για 1 
υπάλληλο. 

2. Το σύνολο των έξι χιλιάδων εκατόν είκοσι (6.120) 
ωρών υπερωριακής απασχόλησης για 28 υπαλλήλους. 

3. Η δαπάνη που θα προκόψει από το σύνολο των 
εγκριθεισών ωρών υπερωριακής απασχόλησης (6.120) 
έτους 2018, σε καμμιά περίπτωση δεν πρέπει να υπερβεί 
κατά μήνα το 1/12 του ποσού έχει εγγράφει στο οικείο 
ΚΑΕ του Προϋπολογισμού Οικονομικού έτους 2018 του 
Μετοχικού Ταμείου Στρατού. 

4. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2017 

Ο Πρόεδρος Δ.Σ. 

ΧΡΗΣΤΟΣ ΚΟΥΣΤΟΓΙΑΝΝΟΠΟΥΛΟΣ 


Αριθμ. απόφ. 72 (6) 

Καθιέρωση υπερωριακής εργασίας με αμοιβή, 
κατά τις νυχτερινές ώρες προς συμπλήρωση της 
υποχρεωτικής εβδομαδιαίας εργασίας, για μια 
υπάλληλο ειδικότητας ΥΕ Φυλάκων - Νυχτοφυ¬ 
λάκων του Ναυτικού ΑπομαχικούΤαμείου (Ν.Α.Τ.) 
για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΝΑΥΤΙΚΟΥ ΑΠΟΜΑΧΙΚΟΥΤΑΜΕΙΟΥ 

Έχοντας υπόψη: 

1) Τις διατάξεις του άρθρου 20 του ν. 4354/2015 (ΦΕΚ 
176/Α /16.12.2015), οι οποίες τροποποίησαν τις διατά¬ 
ξεις του άρθρου 20 του ν. 4024/2011 «Συνταξιοδοτικές 


ρυθμίσεις, ενιαίο μισθολόγιο- βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρόθε¬ 
σμου πλαισίου δημοσιονομικής στρατηγικής 2012-2015» 
(ΦΕΚ 226/Α727.10.2011), όπως ίσχυε μετά την τελευταία 
τροποποίησή του με το άρθρο 176 του ν. 4261/2014. 

2) Την υπ' αριθμ. πρωτ. 2/31029/ΔΕΠ/06.05.2016 εγκύκλιο 
του Υπουργείου Οικονομικών/ Γ.Λ.Κ. (ΑΔΑ: ΩΛ9ΣΗ-ΟΝΜ). 

3) Τηναριθμ.πρωτ.Φ.10080/οικ.17142/2321/27.09.2012 
απόφαση του Υπουργού Εργασίας, Κοινωνικής Ασφά¬ 
λισης και Πρόνοιας (ΑΔΑ: Β436Λ-4Ω3) περί «Καθορι¬ 
σμού ωραρίου εργασίας Φυλάκων - Νυχτοφυλάκων 
του Ναυτικού Απομαχικού Ταμείου (ΝΑΤ)» (ΦΕΚ 2657/ 
Β728.09.2012). 

4) Το Απόσπασμα Πρακτικών της 23ης Συνεδρίασης 
ΔΣ/ΝΑΤ, της 21 ης-12-2017 (Θέμα 20°) περί εξουσιοδό- 
τησηςτου Προέδρου Ναυτικού ΑπομαχικούΤαμείου για 
την υπογραφή της παρούσας απόφασης. 

5) Την καθιέρωση, ανάλογα με τις ανάγκες της Υπη¬ 
ρεσίας, νυχτερινής εργασίας εργασίμων ημερών προς 
συμπλήρωση της εβδομαδιαίας υποχρεωτικής. 

6) Το ύψος για την πληρωμή της προκαλούμενης δα¬ 
πάνης που ανέρχεται στο ποσό των (2.600,00€) δύο χι¬ 
λιάδων εξακοσίων ευρώ σε βάρος της εγγεγραμμένης 
πίστωσης του ΚΑΕ 261 του Προϋπολογισμού ΝΑΤ του 
έτους 2018, αποφασίζουμε: 

Εγκρίνουμε την καθιέρωση με αμοιβή, υπερωριακής 
εργασίας για το έτος 2018, μίας (1) υπαλλήλου, με σχέση 
εργασίας ιδιωτικού δικαίου αορίστου χρόνου, ειδικότη¬ 
τας ΥΕ Φυλάκων - Νυχτοφυλάκων του Ναυτικού Απομα¬ 
χικού Ταμείου σύμφωνα με την απόφαση του ΔΣ/ΝΑΤ 
η οποία ελήφθη κατά την 23η Συνεδρίαση ΔΣ/ΝΑΤ της 
21 ης-12-2017 (Θέμα 20ο), ως εξής: 

Για εργασία νυχτερινή εργάσιμων ημερών, που παρέ¬ 
χεται για τη συμπλήρωση της υποχρεωτικής εβδομαδι¬ 
αίας εργασίας, δύο χιλιάδες (2.000) ώρες συνολικά. 

Η υπερωριακή απασχόληση της εν λόγω υπαλλήλου 
του ΝΑΤ είναι καθοριστική για τη φύλαξη - καθ' όλη τη 
διάρκεια της ημέρας - του κτιρίου του Ταμείου, κυρίως 
κατά τις νυχτερινές ώρες εργασίμων ημερών. 

Η φύλαξη καθ' όλη τη διάρκεια της ημέρας του κτιρίου 
του ΝΑΤ καθίσταται απαραίτητη λόγω της παλαιότητας 
του κτιρίου, όπου στεγάζεται τοΤαμείο και των υδραυλι¬ 
κών - ηλεκτρολογικών εγκαταστάσεών του, της 24ωρης 
λειτουργίας των "Μητρικών" Μηχανημάτων του Ολο¬ 
κληρωμένου Πληροφοριακού Συστήματος (ΟΠΣ) του 
ΝΑΤ, της ανάγκης διασφάλισης και προστασίας τόσο του 
αρχειακού υλικούτουΤαμείου, όσο καιτου διατηρητέου 
κτιρίου στο οποίο στεγάζεται και προς αποφυγή πυρκα¬ 
γιάς, διάρρηξης και κλοπών ή βραχυκυκλώματος που θα 
κατέστρεφε ολοσχερώς το Πληροφοριακό Σύστημα του. 

Επιπρόσθετα, επειδή η στελέχωση του ΝΑΤ σε προσω¬ 
πικό φύλαξης είναι ελλιπής, δεδομένου ότι περιορίζεται 
σε μία (1) μόνο υπάλληλο με σχέση εργασίας ΙΔΑΧ, ει¬ 
δικότητας ΥΕ Φυλάκων- Νυχτοφυλάκων και συνεπώς, η 
κάλυψη μέρους ή του συνόλου των ανωτέρω αναγκών 
φύλαξης, καθιστά απαραίτητη την υπερωριακή απασχό¬ 
ληση της εν λόγω υπαλλήλου προς συμπλήρωση της 
υποχρεωτικής εβδομαδιαίας εργασίας της. 

Κάθε μήνα θα καταρτίζεται σχετικός πίνακας, βάσει 
του οποίου θα προγραμματίζεται και θα κατανέμεται η 
απασχόληση της - ανάλογα με τις ανάγκες τις Υπηρεσίας, 
στις εργάσιμες, ημέρες κάθε μήνα, υπό την εποπτεία των 
οικείων Προϊσταμένων Διεύθυνσης του Ναυτικού Απο¬ 
μαχικού Ταμείου, οι οποίοι θα βεβαιώνουν και την πραγ¬ 
ματοποίηση της εν λόγω εργασίας στο τέλος κάθε μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Δεκεμβρίου 2017 
Ο Πρόεδρος 
ΑΝΔΡΕΑΣ ΚΟΜΜΑΤΑ! 


Αριθμ. απόφ. 71 (7) 

Καθιέρωση υπερωριακής εργασίας με αμοιβή, 
μονίμων και ΙΔΑΧ υπαλλήλων του Ναυτικού Απο¬ 
μαχικού Ταμείου (Ν.Α.Τ.) για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΝΑΥΤΙΚΟΥ ΑΠΟΜΑΧΙΚΟΥ ΤΑΜΕΙΟΥ 

Έχοντας υπόψη: 

1) Τις διατάξεις του άρθρου 20 του ν. 4354/2015 (ΦΕΚ 
176/Α716.12.2015), οι οποίεςτροποποίησαν τις διατάξεις 
του άρθρου 20 του ν. 4024/2011 «Συνταξιοδοτικές ρυθμί¬ 
σεις, ενιαίο μισθολόγιο- βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012-2015» (ΦΕΚ 226/ 
Α727.10.2011), όπως ίσχυε μετά την τελευταία τροποποί¬ 
ηση του με το άρθρο 176 του ν. 4261/2014. 

2) Την υπ' αριθμ. πρωτ. 2/31029 /ΔΕΠ/06.05.2016 εγκύκλιο 
του Υπουργείου Οικονομικών/ Γ.Λ.Κ. (ΑΔΑ: ΩΛ9ΣΗ-ΟΝΜ). 

3) Το Απόσπασμα Πρακτικών της 23ης Συνεδρίασης 
ΔΣ/ΝΑΤ, της 21 ης-12-2017 (Θέμα 19ο) περί εξουσιοδό- 
τησηςτου Προέδρου Ναυτικού ΑπομαχικούΤαμείου για 
την υπογραφή της παρούσας απόφασης. 

4) Την ανάγκη υπερωριακής απασχόλησης του προ¬ 
σωπικού του Ταμείου προκειμένου να διεκπεραιωθούν 
οι εξής εργασίες, καθώς και άλλες που θα προκύψουν 
εκτάκτως εντός του έτους 2018: 

1. Έλεγχος ορθής διαδικασίας και εφαρμογήςτηςνέας 
ΑΠΔ των ναυτικών. 

2. Έλεγχος και επεξεργασία οργανικής σύνθεσης πα¬ 
λαιών και νεοεισερχόμενων πλοίων. 

3. Έλεγχος και υπολογισμός για μεταφορά και επιστρο¬ 
φή πιστωτικών υπολοίπων και αντίστοιχη λογιστική τα¬ 
κτοποίησή τους. 

4. Επανεκδόσεις και Αναθεωρήσεις Φύλλων Εκκαθά¬ 
ρισης. 

5. Εκκαθαρίσεις ναυτολογίων πλοίων για τα έτη 2013- 
2017 και εκκαθάριση καταστάσεων πληρώματος παρο¬ 
πλισμένων πλοίων. 

6. Τακτοποίηση Φ.Ε και Κοινοποίηση αυτών. 

7. Διαδικασίες διακανονισμού οφειλών, επιστροφής 
εγγυητικών επιστολών και Λογιστική Τακτοποίησή τους. 


8. Πράξεις εξαγοράς ετών 2014,2015 και 2016. 

9. Εξαγορές για αναβάθμιση Μαγείρων Α' (ν.1711/1987, 
ν. 2390/1996 και ν.3075/2002) ετών 2015 και 2016. 

10. Ολοκλήρωση των λογιστικών εγγραφών μέσω 
ΟΠΣ/ΝΑΤ παρελθόντων ετών προκειμένου να καταρτι¬ 
στούν οι εκκρεμείς ισολογισμοί Ναυτικού Απομαχικού 
Ταμείου, Ταμείων Προνοίας καιΤΕΑΠΙΕΝ. 

11. Προσαρμογή του ΟΠΣ/ΝΑΤ στη νέα εφαρμογή της 
Αναλυτικής Περιοδικής Δήλωσης Ναυτικών. 

12. 1.650 εκκρεμείς υποθέσεις απονομής σύνταξης 
ΚΕΑΝ. 

13.2.100 εκκρεμείς υποθέσεις μεταβίβασης σύνταξης. 

14.400 εκκρεμείς υποθέσεις διαδοχικής ασφάλισης. 

15.3.900 εκκρεμείς υποθέσεις εφάπαξ παροχής πρώην 
Ταμείου Πρόνοιας Αξιωματικών Ε.Ν (ΤΠΑΕΝ). 

16. 12.800 εκκρεμείς υποθέσεις εφάπαξ παροχής 
πρώηνΤαμείου Πρόνοιας Κατωτέρων Πληρωμάτων Ε.Ν 
(ΤΠΚΠΕΝ). 

17.2.800 εκκρεμείς υποθέσεις συμμετοχών. 

18.1.340 εκκρεμείς υποθέσεις για έκδοση απόφασης 
προσδιορισμού χρόνου ναυτικής υπηρεσίας. 

19.650 εκκρεμείς υποθέσεις αναβάθμισης Μαγείρου Α'. 

20.500 εκκρεμείς υποθέσεις συνταξιοδότησης δικαι¬ 
ούχων, με χώρες που υπάρχει διακρατική συμφωνία για 
ασφάλιση. 

5. Το ύψος για την πληρωμή της προκαλούμενης δαπά¬ 
νης από την πραγματοποίηση υπερωριακής απασχόλησης 
των μονίμων και ΙΔΑΧ υπαλλήλων Ναυτικού Απομαχικού 
Ταμείου, ανέρχεται στο ποσό των (142.932,00 €) εκατόν 
σαράντα δύο χιλιάδων εννιακοσίων τριάντα δύο ευρώ σε 
βάροςτηςεγγεγραμμένηςπίστωσηςτου ΚΑΕ261 του Προ¬ 
ϋπολογισμού Ναυτικού ΑπομαχικούΤαμείου έτους 2018, 
αποφασίζουμε: 

Εγκρίνουμε την καθιέρωση με αμοιβή, υπερωριακής 
εργασίας των μονίμων και Ιδιωτικού Δικαίου Αορίστου 
Χρόνου υπαλλήλων του Ναυτικού ΑπομαχικούΤαμείου 
(Ν.Α.Τ.) για το έτος 2018 και σύμφωνα με την απόφαση 
του ΔΣ/ΝΑΤ η οποία ελήφθη κατά την 23η Συνεδρίαση 
ΔΣ/ΝΑΤ, της 21 ης-12-2017 (Θέμα 19ο), ως εξής: 

Για (107) εκατόν επτά μόνιμους και ΙΔΑΧ υπαλλήλους, 
είκοσι πέντε χιλιάδες εξακόσιες ογδόντα (25.680) ώρες 
συνολικά (120 ώρες/εξάμηνο X 2 εξάμηνα X 107 υπαλ¬ 
λήλους) με αμοιβή, γα εργασία που θα παρέχεται από 
Δευτέρα μέχρι και Παρασκευή μετά το πέρας του ωρα¬ 
ρίου και μέχρι τις 22.00. Οι ως άνω ώρες απογευματινής 
εργασίας δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο του έτους 
και άλλες εκατόν είκοσι (120) κατά το δεύτερο. 

Υπεύθυνοι για την παρακολούθηση και τον έλεγχο πραγ¬ 
ματοποίησης της υπερωριακής απασχόλησης των υπαλλή¬ 
λων, ορίζονται οι προϊστάμενοι Διευθύνσεων καιΤμημάτων 
οι οποίοι θα βεβαιώνουν και την πραγματοποίηση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Δεκεμβρίου 2017 
Ο Πρόεδρος 
ΑΝΔΡΕΑΣ ΚΟΜΜΑΤΑ! 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 1214/22.12.2017 απόφαση του Διοικητή της Ανε¬ 
ξάρτητης Αρχής Δημοσίων Εσόδων,που δημοσιεύθηκε 
στο ΦΕΚ 4618/τ.Β'/28.12.2017, στη σελίδα 61845, στην 
α' στήλη, στον 1 ο στίχο πριν την περίληψη του 2ου θέ¬ 
ματος, διορθώνεται ο αριθμός της απόφασης 
από τον εσφαλμένο: "Αριθμ. 1214" 
στο ορθό: "Αριθμ. ΠΟΛ.1214" 

(Από το Εθνικό Τυπογραφείο) 


(9) 

Στην αριθμ. Φ.34170/2016/0026453/22-11 -2017 από¬ 
φαση του Συντονιστή Αποκεντρωμένης Διοίκησης Αττι¬ 
κής, που δημοσιεύθηκε στο ΦΕΚ 4531 /τ.Β'/21.12.2017, 
στη σελίδα 60142, στην α' στήλη, στον 2ο εκ των άνω, 
διορθώνεται 

το εσφαλμένο:.. (ΑΚΙΑΝΑ)." 

στο ορθό:"... (ΑΡΕΙΑΝΑ)." 

(Από το Εθνικό Τυπογραφείο) 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























